Macchu Picchu

Macchu Picchu inggih punika genah reruntuhan Inca pra-Columbus sané magenah ring wawangkon pegunungan tur tegehnyané 2,350 méter ring ajeng pasihé. Macchu Picchu taler kabaos Gunung Tua miwah Kota Inca sané ical. Macchu Picchu magenah ring ajeng Lembah Urubamba ring Péru, sawatara 70 kilométér kauh pasih Cusco. Macchu Picchu kadadosang cihna kerajaan Inka sané pinih kasub. Wangunan puniki kawangun sawatara warsa 1450, nanging nénten kamenengin ring satus warsa selanturnyané. Situs puniki naenin nénten kaélingin olih krama mancanegara, nanging kaélingin olih krama sané meneng ring wawengkon situs punika. Situs puniki kacundukang olih para arkéolog saking Univérsitas Yalé Hiram Bingham III ring warsa 1911. Saking warsa 1911 punika, Macchu Phiccu kadadosang tetujon malancaran olih para turis lokal utawi mancanegara. Macchu Picchu kawangun nganggén gaya Inka Kuno sakadi batu témbok mapelitur. Wangunan utamanyané inggih punika Intihuatana, Kuil Surya, miwah Ruangan Tiga Jendéla. Genah-genah punika kawastanin Distrik Sakral saking Macchu Picchu. Situs Macchu Picchu kadadosang Situs Tetamian Jagat UNESCO saking warsa 1983, Macchu Picchu taler kadadosang silih tunggil Tujuh Keajaiban Dunia Baru. Macchu Picchu ngamolihang uaratian krana wangunannyané sané kausakang olih para wisatawané. Ring bulan Séptémber warsa 2007, Peru ngelaksanayang utsaha-utsaha sané kasetujuin olih Univérsitas Yale antuk ngamolihang artéfak-artéfak sané kabakta olih Bingham saking situs ring abad 20. Pustaka